**ROMÂNIA**

**JUDEȚUL BISTRIȚA – NĂSĂUD**

**CONSILIUL LOCAL AL COMUNEI**

**FELDRU**

**HOTĂRÂRE**

**privind împuternicirea și mandatarea inspectorilor din cadrul Corpului de control al A.D.I. Deșeuri Bistrița-Năsăud pentru constatarea contravențiilor și aplicarea sancțiunilor prevăzute în Regulamentul de organizare și funcționare a serviciului public de salubrizare al județului Bistrița-Năsăud și în legislația aplicabilă în vigoare**

Consiliul Local al comunei Feldru întrunit în ședința ordinară în prezența a 14 consilieri

 **Având în vedere :**

* Referatul de aprobare al Primarului nr. 4606 din 18.04.2023;
* Raportul nr. 4607 din 18.04.2023 întocmit de Secretarul general al comunei Feldru;
* Hotărârea nr. 16 din 28.02.2008 a Consiliului local Feldru privind asocierea în cadrul Asociației de Dezvoltare Intercomunitară pentru gestionarea integrată a deșeurilor municipale în județul Bistrița-Năsăud;

- Hotărârea A.G.A. A.D.I. Deșeuri Bistrița-Năsăud nr. 14 din 04.06.2021 privind modificarea Statutului Asociației de dezvoltare intercomunitară pentru gestionarea integrată a deșeurilor municipale în județul Bistrița-Năsăud;

* Hotărârea A.G.A. A.D.I. Deșeuri Bistrița-Năsăud nr. 16 din 04.06.2021 privind aprobarea modificării și completării Regulamentului serviciului public de salubrizare al județului Bistrița-Năsăud și aprobarea Regulamentului serviciului public de salubrizare al județului Bistrița-Năsăud actualizat.
* Adresa nr. 773 din data de 06.03.2023 a Asociației de Dezvoltare Intercomunitară pentru gestionarea integrată a deșeurilor municipale în județul Bistrița-Năsăud, înregistrată la sediul primăriei comunei Feldru.

- Notă de fundamentare nr. 10 din 06.03.2023 a aparatului tehnic al A.D.I. Deșeuri Bistrița-Năsăud privind împuternicirea și mandatarea inspectorilor din cadrul Corpului de Control al A.D.I Deșeuri Bistrița-Năsăud pentru constatarea și aplicarea sancțiunilor prevăzute în Regulamentul de organizare și funcționare a serviciului public de salubrizare al județului Bistrița-Năsăud și în legisția aplicabilă în vigoare.

- Avizul comisiei de specialitate nr. 4791din 24.04.2023.

 **În baza prevederilor:**

- Art. 32, lit. a) din Legea nr. 101/2006 Legea serviciului de salubrizare a localităților;

- Art. 48, alin. (1) din Legea nr. 51/2006, Legea serviciilor comunitare de utilități publice, republicată cu modificările și completările ulterioare;

- Art. 60 alin. (1) A. lit. a) și art. 62 alin (2) din OUG 92/2021 privind regimul deșeurilor.

- Art.171 din Regulamentul serviciului public de salubrizare al județului Bistrița-Năsăud.

- Art. 129, alin. (1), alin. (2), lit. c) - d), alin. (7), lit. i), lit. n) din Ordonanţa de Urgenţă nr. 57/2019 privind Codul administrativ;

- Art. 196, alin. (1), lit. a) din Ordonanţa de Urgenţă nr. 57/2019 privind Codul administrativ.

- Art. 7 din Legea nr. 52/2003 privind transparenţa decizională în administraţia publică

**H O T Ă R Ă Ş T E :**

 **Art.1.** Se mandatează, în numele Comunei Feldru, Președintele A.D.I. Deșeuri Bistrița-Năsăud, să împuternicească inspectorii din cadrul Corpului de Control al A.D.I. Deșeuri Bistrița-Năsăud, în calitate de reprezentanți împuterniciți, în vederea derulării activităților de control, constatare a contravenţiilor şi de aplicare a sancţiunilor prevăzute în legislația în materie, Regulamentului Public de Salubrizare a județului Bistrița-Năsăud și în Contractele de Delegare a Serviciului Public de Salubrizare.

**Art. 2.** Se mandatează și se împuternicesc inspectorii din cadrul Corpului de Control al A.D.I Deșeuri Bistrița-Năsăud: Câmpean Adrian-Alin și Rus Gavrilă, pentru a exercita, activitatea de monitorizare, control, prevenţie și sancționare pe întreg lanțul utilizator-operator de colectare – operator de sortare a deșeurilor, pe raza teritorială a Comunei Feldru.

**Art. 3.** Inspectorii din cadrul Corpului de control conform prevederilor art. 2 vor efectua următoarele acțiuni cu referire la utilizatorii serviciului de salubrizare, persoane fizice și persoane juridice:

1. Verificarea respectării obligațiilor utilizatorilor serviciului, persoane fizice şi juridice, de separare corectă la sursă a deşeurilor şi predarea lor, în recipienţi diferiţi, pe 4 fracţii (deşeuri reziduale, deşeuri de pastic/metal, hârtie/carton şi sticlă), către operatorul de colectare şi transport al deşeurilor;
2. Monitorizarea şi controlul în vederea prevenirii şi combaterii fenomenului de abandonare a deșeurilor pe toata raza judeţului Bistriţa-Năsăud, atât pe domeniul public cât şi pe domeniul privat, incluzând malurile râurilor, zonele verzi şi zonele împădurite;
3. Constatarea contravențiilor și aplicarea sancțiunilor utilizatorilor serviciului de salubrizare, persoane fizice şi juridice care nu respectă prevederile Regulamentului de salubrizare și a legislației aplicabile în materie, cu privire la colectarea, depozitarea corectă și conformă a tuturor tipurilor de deșeuri generate.

**Art.4.** Inspectorii din cadrul Corpului de control conform prevederilor art. 2 vor efectua următoarele acțiuni cu referire la Operatorii serviciului de salubrizare din județul Bistrița-Năsăud – Operatorul serviciului de colectare și transport și Operatorul CMID Tărpiu:

1. monitorizarea şi controlul îndeplinirii obligațiilor contractuale ale Operatorului de colectare și transport și a Operatorului CMID Tărpiu, inclusiv cu privire la furnizarea/prestarea serviciului de salubrizare în afara parametrilor tehnici cantitativi și/sau calitativi adoptați prin contractele de delegare a gestiunii și a Regulamentului serviciului public de salubrizare din județul Bistrița-Năsăud;
2. monitorizarea respectării prevederilor Regulamentului de Salubrizare al judeţului Bistriţa-Năsăud, precum si a și a legislației aplicabile în ceea ce priveste prestatiile executate de Operatorii serviciului de salubrizare din județul Bistrița-Năsăud;
3. Constatarea faptelor contravenționale săvârșite de operatori în teren cu privire la întreaga activitate operativă și aplicarea sancțiunilor contravenționale

**Art.5.** Acțiunile descrise în Art. 3 și Art. 4 din prezenta hotărâre vor fi exercitate de inspectorii Corpului de control conform prevederilor Anexei nr. 5 a Regulamentului de organizare și funcționare a Serviciului de salubrizare din județului Bistrița-Năsăud – *Procedură privind monitorizarea, controlul şi sancţionarea,* precum și în conformitate cu prevederile Capitolului VI - Contravenţii, Abateri Şi Penalităţi Contractuale din Regulamentul de organizare și funcționare a serviciului public de salubrizare, respectiv activitățile de colectare, transport, stocare temporară, transfer, sortare, tratare, neutralizare depozitare a deșeurilor municipale, inclusiv deseuri periculoase din deseuri menajere, managementul Stațiilor de Transfer, al Centrelor de Colectare și Managementul şi Operarea Centrului de Management Integrat al Deşeurilor Tărpiu din județul Bistrița-Năsăud

**Art.6.** Cu ducerea la îndeplinire a prezentei hotărâri se încredinţează:

* primarul comunei Feldru,

 **Art.7.** Prezenta hotărâre se comunică:

* Instituţiei Prefectului-Judeţul Bistriţa-Năsăud
* Asociaţiei de dezvoltare intercomunitarăpentru gestionarea integrată a deșeurilor municipale în județul Bistrița-Năsăud.

Primarului comunei Feldru

**- Art.8.** Prezenta hotărâre a fost adoptată cu 14 voturi „pentru” 0 voturi „împotrivă” 0 „abțineri” din 14 consilieri prezenţi.

 **PREȘEDINTE DE ȘEDINȚĂ CONTRASEMNEAZĂ SECRETAR GENERAL**

 **Beșuțiu Docica Beșuțiu Gavrilă**

**Nr. 30 din 24.04.2023**